Kornel Földvári

Kornel Földvári (* 13. február 1932, Trenčín – † 26. marec 2015, Bratislava) bol slovenský spisovateľ, satirik, výtvarný a literárny kritik a prekladateľ z nemčiny, manžel muzikologičky Nade Földváriovej.

Životopis 
Stredoškolské štúdium absolvoval na gymnáziu v Trenčíne. Následne začal v roku 1950 študovať slovenský jazyk a literárnu vedu na Filozofickej fakulte vtedajšej Slovenskej univerzity (dnes Univerzita Komenského) v Bratislave, štúdium však bol nútený v roku 1953 pre zlý kádrový posudok (jeho otec bol klenotník) ukončiť. Zamestnal sa teda ako robotník v Starej Turej, absolvoval základnú vojenskú službu v Pomocnom technickom tábore (PTP) a štúdium dokončil až v roku 1960 popri zamestnaní.

Od roku 1956 pôsobil v Bratislave, okrem ročného pôsobenia v časopise Mladá tvorba bol redaktorom literárneho a kultúrno-politického časopisu Kultúrny život až do jeho zrušenia v roku 1968. V rokoch 19691970 bol riaditeľom a dramaturgom Divadla na Korze, po nástupe normalizácie pracoval v Slovenskej literárnej agentúre (LITA).

Po Nežnej revolúcii bol v rokoch 19901992 prvým námestníkom ministra kultúry SR a dramaturgom bratislavského divadla Štúdio L+S.

Prekladal prozaické a dramatické diela z nemeckej literatúry (Franz Werfel, Stefan Zweig, Rudi Strahl).

Literárna tvorba

Próza 
 Netypické príbehy (1963)
 Príbehy z naftalínu (2003)
 ... až pod čiernu zem (2014)

Odborná literatúra 
 Dušan Polakovič (1987)
 Svet pre dvoch. O Lasicovi a Satinskom (2004)

Literárna veda 
 O detektívke (2009)

Publicistika 
 O stručnosti (1999)
 Svet pre dvoch (2004)

Editorská činnosť 
 14 ostrých (2005)

Iné diela 
 Príbehy z naftalínu. Humoresky 19631977 (2003)
 Päťadvadsať. Kniha o slovenskej karikatúre (2005)
 O karikatúre (2006)
O sebe (2017)

Ocenenia 
 2006: Cena Dominika Tatarku za knihu O karikatúre

Referencie

Literatúra

Externé odkazy 
 Kornel Földvári – Literárne informačné centrum
 Diela Kornela Földváriho v súbornom katalógu Slovenskej národnej knižnice

Slovenskí spisovatelia
Slovenskí prozaici
Slovenskí humoristi
Slovenskí literárni kritici
Slovenskí publicisti
Slovenskí prekladatelia
Slovenskí dramaturgovia
Laureáti Ceny Dominika Tatarku
Absolventi Filozofickej fakulty Univerzity Komenského v Bratislave
Úmrtia na infarkt myokardu
Osobnosti z Trenčína